Diari Oficial de la Generalitat Valenciana


Sumari del DOGV 5552, del 10-07-2007 (2007/8134)

Notificació del laude emés per la Junta Arbitral de Transports de València a l'empresa Dicolat, SL, expedient número V-08/2007.
-------------------------------------------------------------------------------------------------------------------------------

### Dades del document

Número de DOGV
:   5552

Data del DOGV
:   10-07-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/8134


Data del document
:   14-06-2007

Organisme emissor
:   Conselleria d'Infraestructures i Transport

Tipus de document
:   Edicte

Notificació del laude emés per la Junta Arbitral de Transports de València a l'empresa Dicolat, SL, expedient número V-08/2007. [2007/8134]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Dicolat, SL, que s'ha dictat laude en l'expedient referenciat i ja que no és possible la notificació per desconegut, parador ignorat o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
"Laude  
Tribunal: president Sr. Ramón Escrig Moreno. Vocals: Sra. Aurora Costa Vicente, Sra. Palmira Martínez Ferri, que justifica la seua absència; secretària vocal suplent: Sra. Amparo Peris Catalá. Parts: reclamant: Transportes Jumara, SL, representada pel Sr. Vicente José Nicolau La Roda. Reclamat: Dicolat, SL, representada per la Sra. Nora Leonor Intriago García, assistida pel lletrat Sr. José Valeriano Cuesta López.  
Iniciada la vista oral pel president es procedix a comprovar la identitat de les parts compareixents i la qualitat amb què intervenen.   
Concedida la paraula a la reclamant deixa basada la seua reclamació en els següents  
Antecedents de fet  
Primer. El reclamant, que es ratifica en tots els fets manifestats en la demanda, assenyala com a qüestió prèvia i que ha de fer que este laude es dicte com a conciliatori, indica que presentada la demanda i com a conseqüència de conversacions hagudes entre les parts, s'han produït pagaments per un import de 2.300,00 euros i existixen en circulació contrareemborsaments per un import de 2.591,72 euros, que saldarien el compte fins a deixar una quantitat pendent de 2.318,33 euros.  
Esta quantitat, la part reclamada es compromet a liquidar-la, intercalant els contrareemborsaments que es troba en circulació, com a màxim abans del 30 de setembre de 2007.  
Preguntades ambdós parts pel col·legi arbitral sobre este acord i confirmand estes manifestacions es dóna per conclosa la vista.  
S'apliquen els següents  
Fonaments jurídics  
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (RD 1211/1990).   
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, de conformitat amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres que diu: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat." No consta en l'expedient que s'haja fet cap manifestació en el sentit preceptuat.   
3. Donada l'absència del vocal representant d'empreses carregadores, que va excusar la seua assistència, este laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el reglament de desenvolupament de la Llei d'Ordenació dels Transports Terrestres, que literalment disposa que "la inassistència de qualsevol dels membres de la Junta, a excepció del president, no impedirà que es dicte el laude".   
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Conciliatori a proposta de les parts, reconeix la reclamada el deute pendent amb la reclamant de quatre mil huit-cents deu euros amb cinc cèntims (4.810,05 euros) el pagament del qual es realitzarà, d'una banda per mitjà dels reemborsaments que per un import de 2.591,72 euros es troben en circulació i la resta de 2.218,33 euros, segons manifestació de la demandada, serà liquidada com a data màxima de pagament el 30 de setembre de 2007.  
En el cas que qualsevol de les quantitats assenyalades no fóra abonada en les dates pactades per als reemborsaments i per al pagament total de la resta per un import de 2.218,33 euros, la reclamant podrà instar l'execució d'este laude per la quantitat que en aquell moment quedara pendent i que per ser reconegudes i conciliades segons este laude, es podrà sol·licitar la seua execució sense més tràmit.  
Contra esta resolució, únicament es pot interposar acció d'anul·lació davant de l'Audiència Provincial de València, que haurà de presentar-se en els dos mesos següents al de la notificació del laude per les causes específiques previstes en la Llei 60/2003, de 23 de desembre, d'Arbitratge, i d'acord amb el procediment previst en la mencionada llei, o d'aclariment davant de la Junta Arbitral de Transports de València, en els deu dies següents al de la notificació d'este.  
Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes."  
Estos terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
València, 14 de juny de 2007.- El president de la Junta Arbitral de Transports de València: Ramón Escrig Moreno.